Արցախի 6-րդ գումարման Ազգային ժողովի ընտրություններ

2015 թվականի մայիսի 3-ին Արցախում անցկացվեցին վեցերորդ գումարման խորհրդարանի ընտրությունները։ 1991 թվականի անկախությունից հետո սրանք Լեռնային Ղարաբաղի Հանրապետությունում անցկացվող խորհրդարանական վեցերորդ ընտրություններն են։


== Ընտրողների թիվ ==
Արցախի ԿԸՀ նախագահ Սրբուհի Արզումանյանի հաղորդած տվյալների համաձայն ընտրողների ընդհանուր թվից՝ 102 034 քաղաքացիներից, 2015 թվականի մայիսի 3-ին կայացած խորհրդարանական ընտրություններին մասնակցել է 72 039 մարդ։ Դա կազմում է ընտրողների ընդհանուր թվի 70.6 %-ը։


== Պատգամավորական տեղի բաժանում ==
33 պատգամավորական տեղը բաժանված էր 22 համամասնական և 11 մեծամասնական տեղի։ 
Համամասնական 22 տեղի համար պայքարում էին 7 կուսակցություններ՝ 

«Ազատ հայրենիք» կուսակցությունըՈրի համամասնական ցուցակը գլխավորում էր կուսակցության ղեկավար, Արցախի վարչապետ Արայիկ Հարությունյանը։

«Ազգային վերածնունդ» կուսակցությունըՈրի համամասնական ցուցակը գլխավորում է կուսակցության ղեկավար Հայկ Խանումյանը

«Արցախի ժողովրդավարական» կուսակցությունըՈրի համամասնական ցուցակը գլխավորում էր կուսակցության ղեկավար, Ազգային ժողովի նախագահ Աշոտ Ղուլյանը։

«Լեռնային Ղարաբաղի կոմունիստական կուսակցությունը»Որի ցուցակը ղեկավարում է Հրանտ Մելքումյանը։ Կոմունիստներին աջակցություն էր ցուցաբերում ԼՂՀ պաշտպանության բանակի գեներալ Վյաչեսլավ Հյուսնունցը, որը ցուցակի երկրորդ համարն էր։

«Խաղաղություն և զարգացում» կուսակցությունըՈրի ցուցակը գլխավորում էր կուսակցության նախագահ Գարիկ Գրիգորյանը։ Կուսակցությունը ստեղծվել է 2014 թվականի նոյեմբերին և գրանցվել 2015 թվականի հունվարին։

«Հայ հեղափոխական դաշնակցություն» կուսակցությունըՈրի ցուցակը գլխավորում է Արցախի փոխվարչապետ Արթուր Աղաբեկյանը

«Շարժում-88» կուսակցությունըՈրի համամասնական ցուցակը գլխավորում էր Արցախի պաշտպանության նախարարի նախկին տեղակալ, 2012 թվականի նախագահական ընտրությունների թեկնածու Վիտալի Բալասանյանը։ Կուսակցության նախագահ Էդուարդ Աղաբեկյանը համամասնական ցուցակի երկրորդ համարն էր։


== Միջազգային դիտորդներ ==
Արցախի խորհրդարանական ընտրություններին հրավիրվել ու մասնակցել են 100-ից ավելի միջազգային և 110-ից ավելի տեղական դիտորդներ, չորս տասնյակից ավելի ԶԼՄ-ների 100-ից ավելի ներկայացուցիչներ։ Դիտորդների մեջ կային ՀՀ-ի, Ռուսաստանի, Գերմանիայի, Ֆրանսիայի, Իսպանիայի, Ավստրիայի, Կիպրոսի, Հունգարիայի, Չեխիայի, Բելգիայի, Էստոնիայի, Մեքսիկայի, Զիմբաբվեի, Հարավային Օսիայի և  Եվրոպական խորհրդարանի պատգամավորներ։ Ֆրանսիացի դիտորդների խումբը ղեկավարում է Ֆրանսիա-Արցախ բարեկամական խմբի ղեկավար, Ֆրանսիայի ԱԺ պատգամավոր Ֆրանսուա Ռոշբլուանը։ Թվիթերում՝ Արցախի վարչապետի մամուլի խոսնակ Արտակ Բեգլարյանի կողմից ստեղծվեց #NKRvote15 հեշթեգը, որով կարելի էր հետևել հիմնականում անգլերեն թարմացումներին։


=== ԵԱՀԿ Մինսկի խմբի արձագանքը ===
Ապրիլի 30-ին ԵԱՀԿ Մինսկի խմբի համանախագահները հանդես են եկել հայտարարությամբ, նշել, որ «չեն ընդունում «ընտրությունների» արդյունքները՝ որպես Լեռնային Ղարաբաղի իրավական կարգավիճակի վրա ազդող գործոն, և շեշտում, որ դրանք որևէ կերպ չեն կանխորոշում Լեռնային Ղարաբաղի վերջնական կարգավիճակը կամ ղարաբաղյան հակամարտության տևական և խաղաղ կարգավորմանը միտված շարունակական խաղաղ բանակցությունների արդյունքները»։


== Ընտրությունների արդյունքները ==


==== Համամասնական ընտրակարգով ընտրված կուսակցությունների տվյալները. ====
Արտակ Բեգլարյանի անձնական և պաշտոնական կայք, http://beglaryan.info Archived 2016-01-15 at the Wayback Machine.https://artsakhpress.am/arm/news/18234/arcakhum-yntanum--en-6-rd--gumarman--khorhrdarani-kazmi-yntrutyunner.html


==== Մեծամասնական ընտրակարգով ընտրված  պատգամավորների ցուցակը ====
Արտակ Բեգլարյանի անձնական և պաշտոնական կայք, http://beglaryan.info Archived 2016-01-15 at the Wayback Machine.Ըստ վերոնշյալ ցանկերի ու նախնական տվյալների՝ վեցերորդ գումարման Ազգային ժողովի 33 տեղերը կբաշխվեն հետևյալ համամասնությամբ՝

«Ազատ հայրենիք» կուսակցություն – 15 մանդատ (11 համամասնական և 4 մեծամասնական),
«Հայ հեղափոխական դաշնակցություն» կուսակցություն – 7 մանդատ (4 համամասնական և 3 մեծամասնական),
«Արցախի ժողովրդավարական կուսակցություն» – 6 մանդատ (4 համամասնական և 2 մեծամասնական),
«Շարժում-88» կուսակցություն – 2 մանդատ (1 համամասնական և 1 մեծամասնական),
«Ազգային վերածնունդ» կուսակցություն – 1 մանդատ


== Տես նաև ==
Լեռնային Ղարաբաղի քաղաքականություն


== Արտաքին հղում ==
ԼՂՀ Կենտրոնական ընտրական հանձնաժողով Archived 2010-05-23 at the Wayback Machine.


== Ծանոթագրություններ ==